Fimmtudaginn 19. desember verður fyrirlestur í húsnæði Matís að Vínlandsleið 12 Reykjavík , um fyrirkomulag og áhrif laxeldis í norður-Noregi . Fyrirlesari verður Gunnar Davíðsson sem starfar sem deildarstjóri hjá fylkisstjórn Troms fylkis í Noregi . Troms fylki er um helmingur af stærð Íslands með um helming af íbúafjölda hérlendis . Laxeldi er gríðarlega mikilvæg atvinnugrein í fylkinu , með framleiðslu upp á 190 þúsund tonn á ári . Alls eru 10 seiðaeldisstöðvar starfræktar í Troms og 16 eldisfyrirtæki sem reka níu sláturhús og eldi á rúmlega 100 eldissvæðum . Eldisfyrirtækin kaupa vörur og þjónustu í fylkinu fyrir um 40 milljarða ISK á ári . Störf í fiskeldi í fylkinu dreifast vel um strjálbýl sveitarfélög fylkisins , sem eru 24 í dag . Um 70% vöru og þjónustu eru keypt frá fyrirtækjum í Troms og nágrannafylkinu Nordland . Eldið og þjónustan í kringum atvinnugreinina kallar á bæði verkmenntun og sérfræðiþekkingu og laðar að ungt fólk enda launin góð og starfsemin arðvæn . Fiskeldið hefur aukið aðsókn í verkmenntun og háskólanám tengt greininni og jafnframt haft jákvæð áhrif á ferðaþjónustu í fylkinu . Á fundinum verður farið yfir áhrif fiskeldis á efnahag og þróun í Troms og reynt að svara þeirri spurningu hvaða lærdóm íslendingar geta dregið af reynslu íbúa Troms fylkis . Hver er reynsla Norðmanna af laxeldi í norður-Noregi , þar sem aðstæðum svipar oft til aðstæðna á Vestfjörðum og Austfjörðum ? Getur reynsla Norðmanna hjálpað til að meta áhrif laxeldis á efnahag og mannlíf fjarðarbyggða á Íslandi ? Allir sem áhuga hafa á laxeldi sem atvinnugrein og eiga heimangengt eru hvattir til að koma og hluta á upplýsandi fyrirlestur . Fundurinn verður haldin í salarkynnum Matís á þriðju hæð kl. 15:00 til 16:30 . Fundargestum verður boðið upp á hressingu meðan á fundi stendur . Fundarstjórn verður í höndum Gunnars Þórðarsonar .